Škilietų ežeras (10030653)

Škilietų ežeras – 3,5 ha ploto glaciokarstinės (termokarstinės) kilmės ežeras Dzūkų aukštumoje, Trakų rajone, 4 km į šiaurę nuo Aukštadvario, Mergiškių Kalvų miške. Patenka į Aukštadvario regioninį parką, Mergiškių kraštovaizdžio draustinį. Ežeras eutrofinis, užaugantis, žalsvai rusvos (chaki) spalvos, dugnas labai dumblėtas.Kilkus, K. (2013). Ežerai: 119 Lietuvos ežerų. Vilnius: Alma littera. Telkšo Akmenių eroziniame klonyje,Guobytė, R. (2000). Geomorfologinio žemėlapio M 1:200 000 revizija. Vilnius: Lietuvos geologijos tarnyba prie aplinkos ministerijos. glaciokarstinėje dubėje žemiau garsiosios Velnio duobės,Karmaza, B. (1999). Aukštadvario regioninio parko ekogeologinis ir geomorfologinis ištyrimas. Vilnius: Geologijos institutas, Kvartero geologijos skyrius. yra gan taisyklingos ovalios formos. Ežero ilgis iš šiaurės vakarų į pietryčius – 0,29 km, plotis – iki 0,18 km, altitudė 148,5 m v.j.l. (Lietuvos aukščių sistemoje), didžiausias gylis 13,0 m, vidutinis gylis 4,5 m, tūris 157,7 tūkst. m3.Pileckas, M., Alekna, T. (2020). Škilietų ir Tabaliukų ežerų morfometrija. Geografija ir edukacija : mokslo almanachas = Geography and education : science almanac, (8), 69–84. DOI: http://dx.doi.org/10.5200/GE.2020.5 Šiaurvakarinis ir pietrytinis krantai žemi, pelkėti, pietvakarinis krantas aukštas, apaugęs mišku. Šiaurinėje pakrantėje plyti pievos, yra viena Škilietų kaimo sodyba, įrengtas motokempingas. Ežeras nenuotakus, priklauso Verknės upės baseinui. Į šiaurės vakarus už 0,13 km telkšo dar vienas, didesnis, Škilietų ežeras.

 Šaltiniai 

Kategorija:Trakų rajono ežerai